**Позив за подношење понуда**

На основу члана 32. и 61. Закона о јавним набавкама (''Службени гласник РС'', бр. 124/2012), Правилника о обавезним елементима конкурсне документације у поступцима јавних набавки и начину доказивања испуњености услова („Сл. гласник РС“, број 29/2013) и Одлуке о покретању поступка број ЈНВВ 2013-1/1 од 05.11.2013. године и Решења о образовању комисије за јавну набавку број ЈНВВ 2013-1/2 од 05.11.2013.године, наручилац ЈКП Зеленило и гробља Смедерево, позива сва заинтересована лица да поднесу своју писану понуду, у складу са конкурсном документацијом, за јавну набавку добара –ПРЕВОЗ ЗАПОСЛЕНИХ , ради закључења уговора о јавној набавци. Позив за подношење понуда биће објављен заједно са конкурсном документацијом на Порталу јавних набавки, интернет адреса http://portal.ujn.gov.rs и на интернет страници Наручиоца [www.zelenilosd.rs](http://www.zelenilosd.rs) .

Сва обавештења везана за предметну јавну набавку (обавештење о продужењу рока за подношење понуда, обавештење о изменама или допунама конкурсне документације, обавештење о додатним информацијама, појашњењима или одговорима на питања понуђача и сл.), Наручилац ће благовремено објављивати на Порталу јавних набавки.

Наручилац не сноси одговорност уколико понуђач нема сазнања о објављеним документима на Порталу за јавне набавке из претходног става.

Право учешћа имају сва заинтересована лица која испуњавају услове из члана 75. став 1. Закона о јавним набавкама. Испуњеност наведених услова понуђач доказује на начин предвиђен чланом 77. Закона о јавним набавкама. Услови које сваки понуђач треба да испуни као и начин на који се доказује испуњеност услова су ближе одређени конкурсном документацијом. Испуњеност услова понуђачи доказују достављањем докумената наведених у конкурсној документацији. Понуда мора бити припремљена и поднета у складу са позивом и конкурсном документацијом.

Увид и преузимање конкурсне документације сва занитересована лица могу извршити на Порталу јавних набавки.

Рок за подношење понуда је **40 дана** од дана објављивања позива за подношење понуда на Порталу јавних набавки. Уколико рок истиче у дан који је нерадан (субота или недеља) или у дан државног празника, као последњи дан сматраћe се први следећи радни дан до 12 часова. Благовременим ће се сматрати све понуде које стигну на адресу наручиоца најкасније последњег дана наведеног рока, до 12,00 часова.

Понуђач понуду подноси непосредно (лично) или путем поште.

Понуђач подноси понуду у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара, а наручилац ће на коверти односно кутији у којој се понуда налази обележити време пријема и евидентирати број и датум понуде према редоследу приспећа. Уколико је понуда достављена непосредно наручилац предаје понуђачу потврду пријема понуде.

Понуде се подносе на адресу наручиоца: ЈКП Зеленило и гробља Смедерево, ул. Ђуре Јакшића 1, путем поште или непосредно у канцеларију писарнице, са назнаком„Понуда за учествовање у отвореном поступку за јавну набавку превоза запослених ЈКП Зеленило и гробља Смедерево**,** редни број ЈНВВ 2013-1 **– НЕ ОТВАРАТИ“.** На полеђиниковерте уписује се назив и адреса понуђача, број телефона и особа за контакт.

**Благовременом понудом** сматра се понуда, која је примљена и оверена печатом пријема у писарници ЈКП Зеленило и гробља Смедерево, а која стигне наручиоцу у року одређеном за подношење понуда односно до **16.12.2013. године до 12 часова**. Све неблаговремено поднете понуде биће по окончању поступка отварања понуда, враћене неотворене понуђачима са назнаком да су поднете неблаговремено.

**Неблаговременом понудом** сматра се понуда која је примљена по истеку рока и сата одређених у позиву за подношење понуда.

**Одговарајућом понудом** сматра се понуда која је благовремена, за коју је после отварања понуда, а на основу прегледа, утврђено да потпуно испуњава све техничке спецификације.

**Прихватљивом понудом** се сматра понуда која је благовремена, коју наручилац није одбио због битних недостатака, која је одговарајућа, која не ограничава, нити условљава права наручиоца или обавезе понуђача и која не прелази износ процењене вредности јавне набавке;

Отварање понуда је јавно. Приспеле понуде ће бити комисијски отворене у просторијама ЈКП Зеленило и гробља Смедерево, ул. Ђуре Јакшића 1, петнаест минута након истека рока за пондошење понуда, односно у 12,15 часова. Отварању понуда могу присуствовати сва заинтересована лица. Представник понуђача који ће присуствовати поступку отварања понуда и активно учествовати, дужан је да Комисији за јавну набавку преда писано овлашћење које мора бити оверено печатом и потписано од стране овлашћеног лица понуђача. Уколико представник понуђача не достави наведено овлашћење, представник ће бити третиран као општа јавност и неће моћи да активно учествују у поступку отварања. Уколико отварању понуда присуствује законски заступник понуђача, неопходно је да се као такав легитимише путем извода из АПР-а и личног документа (лична карта, пасош, возачка дозвола и др.). Уколико понуђач не достави наведени извода из АПР-а, Комисија ће, пре почетка отварања понуда, извршити проверу податка на сајту Агенције за привредне регистре. По окончању поступка јавног отварања понуда, наручилац ће вратити неблаговремено поднете понуде неотворене, са назнаком да су поднете неблаговремено.

Конкурсна документација има 35стране.